Reginaldus, Dei gratia Carnotensis episcopus, omnibus ad quos presentes littere pervenerint salutem in Domino. Noverit universitas vestra quod nos volumus et concedimus quod ecclesia Sancti Benedicti Floriacensis habeat et in perpetuum libere et pacifice pleno jure possideat decimas centum et sexaginta duorum arpennorum nemoris siti in balliva ejusdem ecclesie de Sonchamp, quod Bartholomeus, abbas, et conventus dicte ecclesie et nobilis vir Simon de Monteforti, comes Tolosanus, dux Narbonii, et nobilis vir Robertus de Brena, primogenitus R. comitis Drocensis, dederunt Hugoni, scutifero domini Regis Francorum, ad essartandum. In cujus rei memoriam presentes litteras sigillo nostro fecimus sigillari. Actum anno gratie MCCXVI.